Alain Robert

Alain Robert atau Robert Alain Philippe (lahir pada 7 Ogos 1962), adalah pemanjat bangunan dari Perancis .Beliau berasal dari Digoin, Saône-et-Loire, Bourgogne, Perancis. Beliau dikenali sebagai "Spider-Man Perancis" sebagaimana watak utama komik Marvel atau "Human Spider". Robert terkenal kerana berjaya memanjat bangunan pencakar langit di serata dunia termasuk Menara Berkembar Petronas pada 2009.

Sekilas 

Robert telah memanjat 85 bangunan pencakar langit di seluruh dunia. Beliau dikagumi kerana memanjat menggunakan tangan kosong dan kasut mendaki sahaja. Walaupun dihalang beberapa kali, tetapi beliau tetap tabah dan berusaha dan terus berusaha.

Semasa anak muda beliau mendaki tebing-tebing batu di sekitar rumahnya. Ketika usia 12 tahun, dia terlupa kunci dan apartmennya terkunci di tingkat lapan.  Jalan terkakhir dilakukanya ialah memanjat sehingga ke tingkat lapan rumahnya itu.

Pada tahun Januari 1982, ketika berusia 19 tahun dia menderita kemalangan . Kemudia pada usia 20 tahun dia juga kemalangan.Dia jatuh dari ketinggian 15 meter . Akibatnya dia patah tulang kekal vertigo. Doktor menganggap dia  60 % kurang upaya dan mengatakan bahawa ia tidak boleh memanjat lagi. Namun selepas 6 bulan dia memanjat lagi. Dia melakukan latihan di cerun Pergunungan Alp Perancis dan kembali memanjat bangunan.

Strategi 

Biasanya mana-mana pemilik bangunan tinggi tidak membenarkan beiau memanjat. Ini kerana memanjat bangunan tinggi tanpa sebarang perlatan adalah berisiko tinggi - terjatuh dari bangunan. Pemilik bangunan boleh dipersalahkan dan terpaksa membayar insuran. Oleh itu, Alain Robert terpaksa memanjar menjelang waktu fajar subuh .Akibatnya, Alain telah ditangkap beberapa kali, di berbagai negara dan pegawai penguatkuasa undang menunggunya di hujung pendakian. Penahanan dan mahkamah biasanya tidak lebih dari formaliti singkat dan dia selalunya dibebaskan.

Robert akan menggunakan tepian tingkap dan bingkai serta benjolan untuk dia memanjat bangunan tinggi. Dia akan membawa bersama beg sandang kecil di pinggang yang berisi serbuk damar  yang digunakan untuk menyerap keringat, diikatkan di pinggang.

Kerjaya 

Robert telah mendaki banyak bangunan, termasuk Menara Eiffel, Opera House di syney, dan Montparnasse Tower di Paris .Pada 1997 beliau mendapat liputan media antarabangsa kerana mendaki Menara Berkembar Petronas di Kuala Lumpur, Malaysia. Ketika itu menara tersebut baru disiapkan dan ramai meragui kemampuan beliaun . Akhirnya beliau ditangkap di tingkat 60  hanya 28 tingkat lagi  mencapai puncak menara. Persepsi rakyat Malaysia ketika itu, cubaan Alain Robert dianggap cuba memalukan Malaysia.

Semasa memanjat Sears Tower, yang sekarang disebut Willis Tower, di Chicago, Illinois pada tahun 1999, beliau berhadapan dengan cabaran hebat.Tinggi mera itu iala 110 tingkat dengan kabut tebal pada dinding kaca dan licin . 

Pada bulan Jun 1999 dia memanjat sehingga 140 meter Hotel Marriott di Warsaw, Poland.

Pada tahun 2000, Robert memanjat 23 meter bangunan Luxor Obelisk di Place de la Concorde, Perancis.

Pada Februari 2003, dia dibenarkan mendaki 200 meter bangunan National Bank of Abu Dhabi, UAE disaksikan oleh sekitar 100.000 penonton.

Pada bulan Mei 2003, beliau dibayar sekitar $ 18,000 untuk memanjat 95 meter Lloyd's of London untuk mempromosikan filem Spider-Man di saluran televisyen Britain Sky Movies.Pada 19 Oktober 2004, beliau mamanjat 187 meter ibu pejabat syarikat petroleum Perancis Total dengan mengenakan kostum Spider-Man.

Pada 25 Disember 2004, Robert memanjat berjaya memanjat bangunan Taipei 101 beberapa hari sebelum pembukaan rasmi.Bangunan itu setinggi 508 meter.Sisi miring bangunan itu tidak menjadi masalah kepada beliau. Hujan lebat menyebabkan beliau terpaksa memanjat dalam masa lebih lama - 4 jam.

Pada 11 Jun 2005 dia menaiki Cheung Kong Centre di Hong Kong berskala 283 meter.

Pada 1 September 2006, dia memanjat bangunan tertinggi di Lithuania dan syarikat Baltik - Europa Tower, 148 meter di Vilnius. Dia berjaya memijak dek observasi pada ketinggian 114 meter dalam tempoh 40 minit sahaja. 

Pada tahun 2006 dia memanjar Torre Vasco da Gama di Portugal sebagai sebahagian daripada iklan Optimus, pembekal khidmat kebangsaan. Kemudian memanjat bangunan di bandar Santa Fe iaitu Plaza Dunia di Mexico City, pada 7 Disember. 

Pada 23 Februari 2007, dia secara sah menaiki gedung Abu Dhabi Investment Authority (Adia) di pantai bandar Abu Dhabi (Uni Emirat Arab).

Pada 20 Mac 2007, dia kembali memanjat Menara Berkembar Petronas , menandakan ulang tahun ke-10 pendakian terdahulu.Setelah mencapai tingkat 60, dia membiarkan dirinya ditangkap. Ia terbang di angkasa Malaysia dan mengebarkan bendera dan bertepuk tangan .Polis, anggota bomba dan wakil media menunggu dan dibawa ke balai polis.

Pada 31 Mei 2007, dia memanjat 88 tingkat Jin Mao Building di Shanghai iaitu bangunan tertinggi di China.Sekali lagi beliau mengenakan kostum Spider-Man. Robert kemudian ditangkap dan dipenjara selama 5 hari sebelum diusir dari China. Pada November 2007, Robert dijemput oleh kerajaan Zhangjiajie di selatan wilayah Hunan, memanjat 1.518 meter gunung Tianmen gunung .

Pada tarikh 4 September 2007, dia memanjat 244 meter menara di Moscow dalam masa 30 minit dengan menggunakan tangga. Diia ditahan oleh polis kerana melanggar norma-norma keselamatan di lokasi pembinaan meskipun diberitahu oleh para penaja bahawa beliau telah diberikan izin .

Pada 18 Disember 2007, beliau menaiki tingkat 29 Portland House di London dalam masa 40 minit. 

Pada 15 April 2008, dia mendaki tingkat 60 Four Seasons di Hong Kong. Polis dan empat bomba menanti beliau.Beliau mengambil masa hampir 1 jam untuk mencapai puncak. Alain menemui kesulitan di bahagian atas ketika harus memanjat secara miring .Dia hampir jatuh ketika seorang wanita di sisi lain daripada kaca menjerit dan hampir pengsan. Dia ditahan selepas menyelesaikan pendakian. Tujuan beliau mendaki bangunan itu adalah untuk meningkatkan kesedaran akan pemanasan global.
 
Pada 5 Jun 2008, dia memanjat Gedung New York Times di New York. Dia membentangkan sebuah sepanduk dengan slogan tentang pemanasan global dan kemudian ditangkap oleh polis di bumbung. Kain rentang bertulis "Pemanasan global membunuh lebih banyak orang daripada 9/11 setiap minggu."

Pada tarikh 17 Februari 2009, beliau sekali lagi mendaki Cheung Kong Centre di Hong Kong dalam masa 40 minit untuk mencapai puncak menara 62 tingkat itu. Dia memasang sepanduk bertulis "onehundredmonths.org" 

Pada 2 April 2009 , semasa persidangan G-20 2009 di London dia mendaki lantai 9, bangunan Lloyd. Pada 2 Mei 2009, dia mendaki tingkat 41 RBS Tower di Sydney Australia, ditangkap.

Pada 1 September 2009, sehari selepas Malaysia merayakan 52 tahun kemerdekaan, Alain Robert akhirnya berjaya ke puncak Petronas Twin Towers. Dia mula pada jam 6:00 pagi dan sampai dipuncak jam 7.40 pagi.Semasa di puncak, dia berdiri dengan tangan terbentang di puncak salah satu Twin Towers .

Pada 8 Oktober 2009, Robert memanjat gedung 33 tingkat stesen TV Ariane di Paris. Beliau ditangkap di bahagian atas bangunan tetapi dibebaskan.

Burj Khalifa dibuka pada 4 Januari 2010 dan menjadi gedung tertinggi di dunia. Namun, Robert telah mengepikan cabaran itu .

Bangunan yang dipanjat

Anugerah 
Pada 16 Januari 2010, Alain Robert telah dianugerah Rekod Dunia BrandLaureate 2010 di Kuala Lumpur. Anugerah ini kerana pengiktirafan kebolehannya yang luar biasa dan mengagumkan dalam bidang memanjat bangunan tinggi .Alain Rober turut  memberi syarahan bertajuk "Overcoming Your Fear, Climbing Your Way to the Top".Robert telah memanjat lebih 100 bangunan raksaksa dan masih melakukannya, di seantero dunia, termasuk bangunan tertinggi dunia yang termasuk Menara Berkembar Petronas di Malaysia; Taipei 101 di Taiwan; Menara Eiffel di Perancis; dan, bangunan Empire State di New York.

Rujukan 

Pendaki Perancis